een boender gelegen buyten der borghpoirten op dynde vanden steenweghe
tusschen
It vier zacke corens erflic aen ende op zeke goede ende onderpande
gelegen te boutershem It twee mudde rogs erflic aen en op
een moelen met der toebehoirten geheten de borchmoelen gelegen
onder de borgh te loeven It een half boender lands gelegen
te velthem
It drie mudde rogs erflic op zeke goede gelegen opte langhe loe
toebehoirende der bruederscap van ste quintens te loeven tuschen
It anderhalf vierdel wijngairts gelegen te loeven inde cortegroeve
tusschen
It twee mudde rogs erflic op zeke goede ende onderpande gelegen
te kyesekem tuschen
met rechte dat verlies
En oft yemant enige goede verloe die huerniet gedeilt en zijn selen zij
namails dey te gelike dragen En of dair enige bevonden worde met
gedeilt
zijnde dat zij die te gelike deylen selen
elke deylinghe en scheydinghe aldus wettelic geschied zijnde
de voirs ptien gelooft hebben malcanden vast en gestentich te
houden elcke op tgedeelte der ander behoirlic verthijende
en renuciende Gelovende voirts deen den anden dairaf alt
genoech te doen also dat hem vast en zege zeker sal moegen
wesen tot eeuwighen daghen cor oppend borgh
aug iii
de voirs gorijs ende goird ende zijn huysvrouwe hebben gelooft
den voirs kirstiane oftmen namails bevonde dat de goede tste
remeys gheest ende dair omtrint gelegen die den selven kerstiane
in zijnre deylinghen gevallen zijn ende hem zo verre zij leen
zijn geheellic van voe toebehoirden en inder voirs deylinghen
geschat zijn voe tderdel leen
Voirder oft meer dan tderdel
leen waren dat zij hem dan alsoe vele tsijsgoede of eygengoede
overgeven en bewisen zelen als gedraghen ende weerd zijn
moeghen Te twee derdendeele vanden goeden die boven tvoirs
derdendeel bevonden werden leen te wesen Cor eisdem